stanford-oval/wikipedia huggingface dataset:
Ensimmäinen sikhisota
Sota

Jännitteiden kasvaessa sikhit ylittivät Sutlejjoen 11. joulukuuta 1845. Tavoitteena oli yllättää britit. Sikhiarmeijan motiiveista joen ylityksen suhteen on kiistelty. Joskus on esitetty tiettyjen sikhihovin piirien kannustaneen uhkarohkeaa liikettä khalsan heikentämiseksi. Liike katsottiin joka tapauksessa brittien taholta aggressioksi, joka rikkoi Amritsarin sopimusta vuodelta 1809. Intian kenraalikuvernööri Henry Hardinge julisti sodan sikheille.
Tej Singhin johtama sikhiarmeija eteni brittien hallitsemalle Ferozeporen alueelle, mutta ei iskenyt siellä olleita brittijoukkoja vastaan. Toinen Lal Singhin joihtama sikhiarmeija eteni kohti Mudkia noin 29 kilometriä Ferozeporesta. Mudkissa sikhit yllättivät 18. joulukuuta Ambalasta pitkän marssin Mudkiin tehneen kenraali Hugh Goughin brittijoukot. Sikhejä oli noin 12 000 ja brittejä suurin piirtein saman verran. Brittien onnistui voittaa seurannut Mudkin taistelu, mutta vain täpärästi. He olivat menettäneet esimerkiksi kaksi kenraalimajuria kaatuneina. Myös sikhit kärsivät tappioita ja he marssivat kohti Ferozeshahia liittyäkseen toisiin sikhijoukkoihin.
Britit itse etenivät kohti Ferozeshahia heti Mudkin taistelua seuranneena päivänä 19. joulukuuta. Ferozeshahissa he kohtasivat Lal Singin johtamat joukot. Sikhiarmeijalla oli Ferozeshahissa noin 25 000 miestä ja briteillä 21. joulukuuta saapuneiden vahvistusten jälkeen 16 700 miestä ja 69 tykkiä. Seuranneessa Ferozeshahin taistelussa britit ottivat jälleen täpärän voiton sikheistä. Tej Singh oli johtanut vahvistuksia tukalassa asemassa taistelun aikana olleita brittejä vastaan, mutta luopui lopulta vastahyökkäyksestä. Hän saattoi yliarvioida brittien sotilaallisen vahvuuden. Häntä on myös syytetty suoranaisesta petoksesta.
Ferozeshahin taistelun jälkeen molemmat osapuolet pitivät jonkin aikaa taukoa vahvistaen omia joukkojaan. Lopulta sikhit päättivät tehdä toisen sillanpääaseman Sutlejjoen yli Sobraonissa. Tätä tukeakseen Ranjodh Singh Majithia johti joukkoja kohti brittien asemia Ludhianassa uhaten samalla näiden huoltoyhteyksiä. Kenraali Gough erotti omista joukoistaan 10 000 miehen vahvuisen kenraalimajuri Harry G. W. Smithin johtaman joukon, joka saapui Ludhianaan ennen sikhejä. Ludhianan varuskunnan vahvistamana Smith iski sikhejä vastaan Aliwalin taistelussa 28. tammikuuta 1846. Sikhit yllätettiin ennen, kuin he olivat kerenneet varustautua puolustautumiseen. Britit ottivat sikheistä selvän voiton ja varmistivat samalla uhatun selustansa.
Aliwalin jälkeen Sutlejjoen brittien hallitsemalla puolella oli enää yksi suurempi sikhiarmeija Sobraonissa. Sobraonissa olleilla noin 30 000 sikhillä oli kuitenkin vahvat asemat ja noin 67 tykkiä. Goughin noin 15 000 meistä ja 70–80 tykkiä iskivät heitä vastaan Sobraonin taistelussa 10. helmikuuta 1846. Sobraonissa käytiin ankaria taisteluja, mutta lopulta sikhit voitettiin. Sikhit kärsivät tappioina ehkä jopa 10 000 miestä. Britit eivät olleet voitosta huolimatta hekään menestyneet erityisen hyvin ja heidän tappionsa olivat 2 300 miestä.
Seuraukset

Sikhien tappio Sobraonissa oli käytännössä päättänyt ensimmäisen sikhisodan. Vaikka sikheillä oli edelleen noin 40 000 miestä, tappiot taistelukentällä olivat syöneet heidän taistelutahtoaan. Toisaalta myös brittien asema oli ollut kohtalaisen tukala. He olivat esimerkiksi menettäneet Intian armeijastaan noin puolet sen eurooppalaisista sotilaista. Joka tapauksessa sodan päätti Lahoren sopimus. Sikhit luovuttivat suuria alueita briteille. He menettivät osia Punjabista, sekä koko Jammun ja Kashmirin alueen, josta tuli brittien alainen ruhtinaskunta Gulab Singhin alaisuudessa. Sopimuksen muut kohdat rajasivat khalsan koon 25 jalkaväen pataljoonaan ja 12 000 rastuväen sotilaaseen. Sikhit joutuivat luovuttamaan myös 25 tykkiä. Heidän pääkaupunkiinsa Lahoreen asetettiin brittiläinen varuskunta.
Ensimmäinen sikhisota oli päättynyt brittien voittoon, vaikka sodankäynnin kannalta heidän katsottiinkin tehneen useita virheitä. Yleinen brittien vastainen suuttumus johti myöhemmin kapinointiin ja toiseen sikhisotaan vuosina 1848–1849.
Maharadža Duleep Singh.
Tapahtumapaikkoja kartalla.
Ferozeshahin taistelu.
Sobraonin taistelun jälkeen Sutlejin yli vetäytyviä sikhejä romahtavalla ponttoonisillalla.
Britit kokoavat sikheiltä vallattuja tykkejä.
Euphoria (Enrique Iglesiasin albumi)

| Euphoria Enrique Iglesias |
| --- | --- | --- |

Studioalbumin tiedot
 Äänitetty : 2009–2010
 Julkaistu: 5. heinäkuuta 2010
 Formaatti: CD
 Tuottaja(t): Carlos Paucar, RedOne, Mark Taylor
 Tyylilaji: pop
 Kesto: 54.06
 Levy-yhtiö: Polydor
Listasijoitukset
  11.
Enrique Iglesiasin muut julkaisut
| Greatest Hits 2008 | Euphoria 2010 | Sex and Love 2014 |
Singlet albumilta Euphoria
 ”Cuando Me Enamoro” Julkaistu: 26. huhtikuuta 2010  ”I Like It” Julkaistu: 3. toukokuuta 2010  ”Heartbeat” Julkaistu: 30. syyskuuta 2010  ”No Me Digas Que No” Julkaistu: 19. lokakuuta 2010  ”Tonight (I’m Fuckin’ You)” Julkaistu: 22. marraskuuta 2010  ”Dirty Dancer (Remix)” Julkaistu: 9. toukokuuta 2011  ”Ayer” Julkaistu: 5. heinäkuuta 2011
Euphoria on Enrique Iglesiasin yhdeksäs studioalbumi. Se julkaistiin maailmanlaajuisesti 5. heinäkuuta 2010. Albumi sisältää yhteensä 14 niin englannin- kuin myös espanjankielistä kappaletta, joista suurinta osaa Iglesias on ollut itse tekemässä. Albumin tuottivat RedOne, Mark Taylor ja Carlos Paucar.
Albumin ensimmäinen single oli 26. huhtikuuta 2010 julkaistu ”Cuando Me Enamoro”, jonka Iglesias esittää yhdessä Juan Luis Guerran kanssa. Ensimmäinen englanninkielinen single oli 3. toukokuuta 2010 Yhdysvalloissa digitaalisesti julkaistu ”I Like It”, jossa mukana oli Pitbull. Levyllä vierailee myös reggaeton-duo Wisin & Yandel.
Euphoria debytoi Suomen virallisen listan sijalle 11. Se vietti albumilistalla yhteensä 11 viikkoa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Like It (feat. Pitbull)  | Nadir Khayat, Enrique Iglesias, Lionel Richie, Armando Pérez | 3.52 |  |  |  |  |  |  |
| 2. | One Day at a Time (feat. Akon)  | Nadir Khayat, Enrique Iglesias, Frankie Storm, Akon | 4.05 |  |  |  |  |  |  |
| 3. | Heartbeat (feat. Nicole Scherzinger)  | Enrique Iglesias, Mark Taylor, Jamie Scott | 4.17 |  |  |  |  |  |  |
| 4. | Dirty Dancer (feat. Usher)  | Nadir Khayat, Enrique Iglesias, E. Kidd Bogart, Erika Nuri, David Quiñones | 3.35 |  |  |  |  |  |  |
| 5. | Why Not Me? | Nadir Khayat, Enrique Iglesias, E. Kidd Bogart, Erika Nuri | 3.39 |  |  |  |  |  |  |
| 6. | No Me Digas Que No (feat. Wisin & Yandel)  | Enrique Iglesias, Descemer Bueno, Juan Luis Morena, Llandel Veguilla, Ernesto Padilla, Victor Martínez | 4.31 |  |  |  |  |  |  |
| 7. | Ayer | Enrique Iglesias, Descemer Bueno | 3.34 |  |  |  |  |  |  |
| 8. | Cuando Me Enamoro (feat. Juan Luis Guerra)  | Enrique Iglesias, Descemer Bueno | 3.20 |  |  |  |  |  |  |
| 9. | Dile Que | Enrique Iglesias, Coti Sorokin | 3.41 |  |  |  |  |  |  |
| 10. | Tú y Yo | Enrique Iglesias, Aleks Syntek | 4.02 |  |  |  |  |  |  |
| 11. | Heartbreaker | Enrique Iglesias, Mark Taylor, Wayne Hector | 4.06 |  |  |  |  |  |  |
| 12. | Coming Home | Enrique Iglesias, Mark Taylor, Jamie Scott | 3.59 |  |  |  |  |  |  |
| 13. | Everything's Gonna Be Alright | Enrique Iglesias, Wayne Hector | 3.48 |  |  |  |  |  |  |
| 14. | No Me Digas Que No | Enrique Iglesias, Descemer Bueno | 4.06 |  |  |  |  |  |  |
Arvostelut

About.com:
AllMusic:
Digital Spy:
Entertainment Weekly: B
MBK Booster

Booster 1991
MBK Booster on ranskalaisen MBK:n valmistama moposkootteri, joka on identtinen Yamahan BW's -mallin kanssa. Boosterista on tuotannossa useita malleja, kuten Next Generation ja Spirit, joista ensiksi mainittu on Suomessa yleinen. Suomen ulkopuolella Boosteria on myynnissä myös 100-kuutioisena versiona. Boostereiden moottori on Minarellin valmistama, ja sylinteri on niissä pystyasennossa.
Moottori: Ilmajäähdytteinen, yksisylinterinen kaksitahtimoottori
Iskutilavuus: 49,0 cm³
Teho: 2,7 Kw tai 3,4 Kw vuosimallista riippuen
Puristussuhde: 11.2 ± 0.5:1 ?
Sytytys: CDI
Käynnistys: Sähkö ja poljin
Kaasutin: Teikei / Dell'Orto 12mm
Isku ja poraus: 40 x 39,2 mm
Polttoainesäiliön tilavuus: 6,5 l
Öljytilavuus: 1,3 l
Paino: 77 kg kuivana
Mitat: 1 746 mm x 675 mm x 1 120 mm
Jarrut: Brembon 190 mm levyjarru edessä ja takana 110 mm rumpu
Renkaat: 120/90-10 edessä ja 130/90-10 takana
Jousitus: Edessä (jousto 80 mm) ja takana Paiolin valmistamat iskunvaimentimet
Lučenec (piiri)

Lučenecin piiri (slovakiksi okres Lučenec) on Slovakian piiri Banská Bystrican alueella. Sen väkiluku oli vuoden 2019 lopussa 73 342.
Vuoden 2019 lopussa Lučenecin piirin asukkaista 35 435 (noin 48,3 %) oli miespuolisia ja 37 907 (n. 51,7 %) naispuolisia. Vuoden 2011 lopussa piirin väestöstä 60,5 prosenttia oli slovakkeja, 23,1 prosenttia unkarilaisia, 2,8 prosenttia romaneja, tšekkejä, määriläisiä ja sleesialaisia yhteensä 0,3 prosenttia ja muita 13,1 prosenttia. Alle 14-vuotiaat muodostivat väestöstä 15,8 prosenttia, 15–64-vuotiaat 70,9 prosenttia ja yli 65-vuotiaat 13,3 prosenttia väestön keski-iän ollessa 39,3 vuotta. Lučenecin piirin väkiluvun ennakoidaan pienenevän 69 449 asukkaaseen vuoteen 2040 mennessä.
Kunnat

Lučenecin piirin 57 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Ábelová  Belina  Biskupice  Boľkovce  Budiná  Bulhary  Buzitka  Čakanovce  Čamovce  Divín  Dobroč  Fiľakovo  Fiľakovské Kováče  Gregorova Vieska  Halič  Holiša  Jelšovec  Kalonda  Kotmanová  |  Lehôtka  Lentvora  Lipovany  Lovinobaňa  Ľuboreč  Lučenec  Lupoč  Mašková  Mikušovce  Mučín  Mýtna  Nitra nad Ipľom  Nové Hony  Panické Dravce  Píla  Pinciná  Pleš  Podrečany  Polichno  |  Praha  Prša  Radzovce  Rapovce  Ratka  Ružiná  Šávoľ  Šiatorská Bukovinka  Šíd  Stará Halič  Šurice  Točnica  Tomášovce  Trebeľovce  Trenč  Tuhár  Veľká nad Ipľom  Veľké Dravce  Vidiná  |
Madeira (täsmennyssivu)

Madeira voi viitata muun muassa seuraaviin asioihin:
Maantiede:
Madeira, Portugalille kuuluva saaristo Atlantilla
Madeira, joki Etelä-Amerikassa
Madeira, kaupunki Yhdysvalloissa
Madeira Beach, kaupunki Yhdysvalloissa
Viini:
Madeira-viini
Ihmiset:
Jamila Madeira, portugalilainen poliitikko
George Madeira, yhdysvaltalainen henkilö
Phil Madeira, yhdysvaltalainen sanoittaja, tuottaja, muusikko ja laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Madeira”, voi hakea sivunnimihaulla, laajalla sivunnimihaulla tai tekstihaulla.
Englannin 1. divisioonan kausi 1888–1889

| Englannin 1>  divisioona 1888–1889 |
| --- | --- |
Joukkueiden määrä:  12
Mestari:  Preston North End
Ottelut:  132
Maalit:  586 (4,44 per ottelu)
Paras maalintekijä:  John Goodall (Preston)  21 maalia 
  ←   :  1889–1890 → 
Vuonna 1888 kaksitoista englantilaista jalkapalloseuraa perustivat The Football Leaguen, ja kausi 1888-1889 oli ensimmäinen kausi kun sarjaa Englannin mestaruudesta pelattiin. Alempia divisioonia ei vielä ensimmäisinä kausina ollut, vaan kaikki pelasivat yhdessä sarjassa. Jokainen joukkue kohtasi toisensa kaksi kertaa; kerran kotona ja kerran vieraissa. Ensimmäisen liigamestaruuden voitti Preston North End, joka voitti myös FA Cupin ja saavutti näin heti ensimmäisellä liigakaudella tuplan.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Preston North End  | 22 | 18 |  4 |  0 | 74 | 15 | +59 | 40 |
| 2 | Aston Villa  | 22 | 12 |  5 |  5 | 61 | 43 | +18 | 29 |
| 3 | Wolverhampton Wanderers | 22 | 12 |  4 |  6 | 50 | 37 | +13 | 28 |
| 4 | Blackburn Rovers  | 22 | 10 |  6 |  6 | 66 | 45 | +21 | 26 |
| 5 | Bolton Wanderers  | 22 | 10 |  2 | 10 | 63 | 59 | +4 | 22 |
| 6 | West Bromwich Albion  | 22 | 10 |  2 | 10 | 40 | 46 | -6 | 22 |
| 7 | FC Accrington  | 22 |  6 |  8 |  8 | 48 | 48 | 0 | 20 |
| 8 | FC Everton  | 22 |  9 |  2 | 11 | 35 | 46 | -11 | 20 |
| 9 | FC Burnley  | 22 |  7 |  3 | 12 | 42 | 62 | -20 | 17 |
| 10 | Derby County  | 22 |  7 |  2 | 13 | 41 | 61 | -20 | 16 |
| 11 | Notts County  | 22 |  5 |  2 | 15 | 40 | 73 | -33 | 12 |
| 12 | FC Stoke  | 22 |  4 |  4 | 14 | 26 | 51 | -25 | 12 |
Ottelut

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Koti \ Vieras1 | ACC | AST | BLA | BOL | BUR | DER | EVE | NOC | PNE | STO | WBA | WOL |
| FC Accrington  |   | 1–1  | 0–2  | 2–3  | 5–1  | 6–2  | 3–1  | 1–2  | 0–0  | 2–0  | 2–1  | 4–4 |
| Aston Villa  | 4–3  |   | 6–1  | 6–2  | 4–2  | 4–2  | 2–1  | 9–1  | 0–2  | 5–1  | 2–0  | 2–1 |
| Blackburn Rovers FC  | 5–5  | 5–1  |   | 4–4  | 4–2  | 3–0  | 3–0  | 5–2  | 2–2  | 5–2  | 6–2  | 2–2 |
| Bolton Wanderers  | 4–1  | 2–3  | 3–2  |   | 3–4  | 3–6  | 6–2  | 7–3  | 2–5  | 2–1  | 1–2  | 2–1 |
| FC Burnley  | 2–2  | 4–0  | 1–7  | 4–1  |   | 1–0  | 2–2  | 1–0  | 2–2  | 2–1  | 2–0  | 0–4 |
| Derby County  | 1–1  | 5–2  | 0–2  | 2–3  | 1–0  |   | 2–4  | 3–2  | 2–3  | 2–1  | 1–2  | 3–0 |
| FC Everton  | 2–1  | 2–0  | 3–1  | 2–1  | 3–2  | 6–2  |   | 2–1  | 0–2  | 2–1  | 1–4  | 1–2 |
| Notts County  | 3–3  | 2–4  | 3–3  | 0–4  | 6–1  | 3–5  | 3–1  |   | 0–7  | 0–3  | 2–1  | 3–0 |
| Preston North End  | 2–0  | 1–1  | 1–0  | 3–1  | 5–2  | 5–0  | 3–0  | 4–1  |   | 7–0  | 3–0  | 5–2 |
| FC Stoke  | 2–4  | 1–1  | 2–1  | 2–2  | 4–3  | 1–1  | 0–0  | 3–0  | 0–3  |   | 0–2  | 0–1 |
| West Bromwich Albion  | 2–2  | 3–3  | 2–1  | 1–5  | 4–3  | 5–0  | 1–0  | 4–2  | 0–5  | 2–0  |   | 1–3 |
| Wolverhampton Wanderers  | 4–0  | 1–1  | 2–2  | 3–2  | 4–1  | 4–1  | 4–0  | 2–1  | 0–4  | 4–1  | 2–1  |   |
Lähde: 
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Lännen mies (kirja)

| Lännen mies |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  2008
ISBN:  978-951-1-23036-6
Sarja: Vares
Edeltävä:  Uhkapelimerkki
Seuraava:  Valkovenäläinen (kirja)
Löydä lisää kirjojaKirjallisuuden teemasivulta
Lännenmies on Reijo Mäen vuonna 2008 ilmestynyt yhdeksästoista Vares-dekkari.
Teoksen aiheita ovat 1970-luvun vasemmistoradikalismi, saksalainen terrorismi ja DEFAn tuottamat revisionistiset itäwesternit, joissa intiaanit esitettiin sorron kohteina ja lännen miehet pahoina.
Kirjassa esitellään kurikkalaislähtöinen rikosylikomisario Eero Pränni, jonka Jussi Vares on tavannut joskus kertausharjoituksissa.
Vastaanotto

Lännen mies oli ilmestymisvuonnaan neljänneksi myydyin kotimainen kaunokirjallinen teos. Turun Sanomien Kimmo Rantanen katsoi Mäen panostaneen kirjan kerronnalliseen puoleen. Savon Sanomien Marko Ikävalkoa häiritsi kirjailijan asennemaailma. Hän ei myöskään kyennyt päättelemään, mistä kirjan nimi tulee.
Lännen rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Lännen rintama  oli puna-armeijan toisen maailmansodan rintama, joka muodostettiin 22. kesäkuuta 1941 Lännen erityissotilaspiiristä. 15. huhtikuuta 1944 se jaettiin 1. ja 2. Valkovenäjän rintamaksi.
Saksalaisten aloitettua operaatio Barbarossan 22. kesäkuuta 1941, Lännen rintama vastasi sodan ensimmäisen 18 päivän puolustustaisteluista Valko-Venäjän alueella. Lännen rintaman tavoitteena oli estää saksalaisten eteneminen strategisesti merkittävällä läntisellä sektorilla ja mahdollistaa puna-armeijan joukkojen mobilisointi vastahyökkäystä varten. Lännen rintama kärsi kuitenkin musertavan tappion ja 24 sen alun perin 44 divisioonasta tuhottiin ja 20 muuta divisioonaa menetti 30–90 prosenttia miesvoimastaan ja materiaalistaan. Puna-armeija menetti yhteensä 417 729 miestä. Tappioista suurin osa syntyi Białystokin ja Minskin taistelussa, jossa tuhottiin moteissa pääosin 3., 4., 10. ja 13. armeija. Lännen rintaman onnistui kuitenkin aiheuttaa keskustan armeijaryhmälle huomattavia tappioita ja sitkeällä vastarinnalla hidastaa sen etenemistä niin, että STAVKA ehti luomaan uuden rintamalinjan Dnepr- ja Väinäjoille.
Lännen rintaman komentaja Georgi Žukovin suosituksesta keskittää joukot Moskovaa uhkaavaa keskustan armeijaryhmää vastaan huolimatta Josif Stalinin määräyksestä puna-armeija aloitti hyökkäyksen kaikilla neljällä rintamalla. 
Puna-armeijan talvioffensiivissa 1941–1942 STAVKA:n suunnitelmassa Lännen armeijan tehtävänä oli saksalaisten lyöminen Moskovan luoteis- ja eteläpuolella.
Komentajat

22. kesäkuuta – 30. kesäkuuta 1941 armeijankenraali Dmitri Pavlov
30. kesäkuuta – 2. heinäkuuta 1941 kenraaliluutnantti Andrei Jerjomenko
2. heinäkuuta – 1941 Neuvostoliiton marsalkka Semjon Timošenko
19. heinäkuuta – 29. heinäkuuta 1941 kenraaliluutnantti Andrei Jerjomenko
30. heinäkuuta – 12. syyskuuta 1941 Neuvostoliiton marsalkka Semjon Timošenko
12. syyskuuta – 12. lokakuuta 1941 kenraalieversti Ivan Konev
13. lokakuuta 1941 – 26. elokuuta 1942 kenraalieversti Georgi Žukov
26. elokuuta 1942 – 27. helmikuuta 1943 kenraalieversti Ivan Konev
27. helmikuuta 1943 – 15. huhtikuuta 1944 armeijankenraali Vasili Sokolovski
Madagaskarinlintuhaukka

| Madagaskarinlintuhaukka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  madagascariensis
Kaksiosainen nimi
 Accipiter madagascariensis  Smith, 1834  
Katso myös
   Madagaskarinlintuhaukka Wikispeciesissä   Madagaskarinlintuhaukka Commonsissa 
Infobox OKNimi-testi OKIUCN-testi OK: 
Madagaskarinlintuhaukka (Accipiter madagascariensis) on  haukkojen heimoon kuuluva lintu. Sitä tavataan Madagaskarilla, jossa se on harvinainen. Lintu tunnetaan huonosti, eikä sitä yleensä tunnisteta, ja se on hyvin riippuvainen elinalueestaan, joka monin paikoin Madagaskarilla on supistumassa.
Sen elinpiiriä ovat subtrooppiset ja trooppiset kuivat ja kosteat alavat metsät ja vuoristometsät, kuivat savannit sekä subtrooppiset ja trooppiset kuivat pensastot.
Sen ravintoa ovat pikkulinnut, sammakot, rupisammakot ja liskot. Se rakentaa risuista pesän korkealle puuhun. Se munii marraskuussa kolme munaa. Se painaa keskimäärin 182 grammaa.
Se saattaa olla alalaji yhdessä varpushaukan (A. nisus) ja ruostelintuhaukan (A. rufiventris) kanssa.
Eric Malmberg

| Eric Malmberg> Henkilötiedot |
| --- | --- |
Koko nimi:  Erik Vilhelm Malmberg
Syntynyt: 8. helmikuuta 1888 Göteborg, Ruotsi
Kuollut: 6. huhtikuuta 1951 (63 vuotta) Malmö, Ruotsi
Ammatti:  elokuvaohjaaja, näyttelijä
Aiheesta muualla
IMDb
Elonet
Erik Vilhelm Malmberg (8. helmikuuta 1888 Göteborg – 6. huhtikuuta 1951 Malmö) oli ruotsalainen elokuvaohjaaja ja näyttelijä.
Ura

Malmberg aloitti uransa mykkäelokuvassa Opiumhålan vuonna 1911. Hän ohjasi teoksen ja näytteli yhden rooleista. Kaikkiaan Malmberg ohjasi vuosien 1911 ja 1912 aikana seitsemän elokuvaa, joissa hän myös näytteli. Elokuvien miespääosat näytteli yleensä Victor Arfvidson. Malmbergin ura ohjaajana jatkui 1933, jolloin hän ohjasi teoksen Hiljaisuuden talo. Teosta pidetään yhtenä Ruotsin elokuvahistorian suurista fiaskoista. Kaikkiaan Malmberg jäi ohjaajana marginaaliin.
Näyttelijänä Malmberg oli ennen kaikkea sivuroolien tekijä. Vuonna 1929 hänellä oli rooli kahdessa varhaisessa äänielokuvassa: Konstgjorda Svensson ja Säg det i toner. Elokuvanäyttelijän ura jatkui 1939 George Schnéevoigtin draamassa Cirkus. Viimeisen roolinsa Malmberg teki 1949 Rolf Husbergin elokuvassa Havets son.
Elokuvauransa ohella Malmberg työskenteli puheteatterissa. Vuonna 1945 hänellä oli vävyn rooli Ingmar Bergmanin ohjaamassa näytelmässä Pelikanen. August Strindbergin kirjoittama näytelmä esitettiin Malmön kaupunginteatterissa.
Filmografia > Ohjaajana

Opiumhålan (1911)
Agaton och Fina (1912)
Bränningar eller Stulen lycka (1912)
Det gröna halsbandet (1912)
Kolingens galoscher (1912)
Samhällets dom (1912)
Två svenska emigranters äfventyr i Amerika (1912)
Tystnadens hus (1933)
Milly, Maria och jag (1938)
Filmografia > Näyttelijänä

Opiumhålan (1911)
Agaton och Fina (1912)
Bränningar eller Stulen lycka (1912)
Det gröna halsbandet (1912)
Kolingens galoscher (1912)
Samhällets dom (1912)
Två svenska emigranters äfventyr i Amerika (1912)
Rosen på Tistelön (1915)
Carolina Rediviva (1920)
Konstgjorda Svensson (1929)
Säg det i toner (1929)
Cirkus (1939)
Blyge Anton (1940)
Fransson den förskräcklige (1941)
Rännstensungar (1944)
Vår Herre luggar Johansson (1944)
Trav, hopp och kärlek (1945)
Sten Stensson kommer till stan ((1945)
Rattens musketörer (1945)
Jag älskar dig, argbigga (1946)
Ebberöds bank (1946)
Hjältar mot sin vilja (1948)
Havets son (1949)
Fatoma

| Fatoma |
| --- | --- |
 Fatoma
 Koordinaatit: 14°36′44″N, 4°3′41″W 
Valtio:  Mali
Alue:  Moptin alue
Piiri:  Moptin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  56,69 km²
Väkiluku (2009):  14 900
Infobox OKVirheellinen NIMI-arvo: 
Fatoma on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen tulva-alueen itäreunalla 22 kilometriä Moptista koilliseen. Kunnassa on 14 900 ja keskuskylässä 4 000 asukasta.
Maantiede

Fatoman kunnan pinta-ala on 56,69 neliökilometriä. Se rajoittuu etelässä ja lännessä Moptin piirin Socouran, pohjoisessa Kounarin ja Bassiroun sekä idässä Bandiagaran piirin Pignari Banan kuntiin.
Kunnan alue on pinnanmuodostukseltaan etupäässä tasankoa. Sen länsiosa kuuluu Nigerjoen tulva-alueeseen. Vesistöjä ovat Nigerin ajoittain kuivuva sivujoki Yamé sekä joukko tulvajärviä, joista tärkein on Thyn kylän länsipuolella sijaitseva Dowa. Luonnonvarainen kasvillisuus vaihtelee pensasarosta metsäsavanniin. Seutu kuuluu Sahelin vyöhykkeeseen.
Asutus

Kuntaan kuuluu 24 kylää. Yli tuhannen asukkaan kyliä ovat Fatoman lisäksi Niacongo ja Thy. Asukkaat ovat etupäässä fulbeja, markoja, bozoja ja somonoja. Vallitseva uskonto on islam.